Rami Malek

Mae Rami Malek (ganed 12 Mai 1981) yn actor o'r Unol Daleithiau o dras Eifftaidd. Mae'n fwyaf adnabyddus am chwarae'r brif rôl Elliot Alderson yn y gyfres deledu USA Network Mr. Robot.

 Bywyd 
Ganwyd Malek yn Los Angeles, Califfornia i rieni Cristion Coptaidd sy'n dod o'r Aifft. Mae ganddo frawd gefell unfath yn ogystal â chwaer hŷn.

Mynychodd Ysgol Uwchradd Notre Dame yn Sherman Oaks, Califfornia ble y graddiodd yn 1999, yr un pryd â'r actores Rachel Bilson. Derbyniodd radd Baglor y Celfyddyd Gain yn 2003 o Brifysgol Evansville yn Evansville, Indiana.

 Gyrfa 
Dechreuodd yrfa actio Malek yn 2004 gyda'i ymddangosiad gwadd yn y gyfres deledu Gilmore Girls. Aeth yn ei flaen i ymddangos mewn nifer o raglenni eraill, megis Over There (2005), Medium (2005), The War at Home (2005-07), 24 (2010) a'r mini-gyfres HBO The Pacific (2010).

Mae Malek hefyd wedi ymddangos mewn nifer o ffilmiau, gan gynnwys y ffilmiau Night at the Museum (2006, 2009 a 2014) fel King Ahkmenrah, Larry Crowne (2011), The Master (2012), y ffilm annibynnol Ain't Them Bodies Saints (2013), a'r ffilm ddramatig lwyddiannus Short Term 12 (2013).

Ers 2015, y mae wedi serennu yn y ddrama seicolegol USA Network Mr. Robot. Ar gyfer y rôl hon y mae wedi ennill Gwobr Ddewis y Beirniaid ac wedi derbyn enwebiadau ar gyfer Gwobr Glôb Aur, Gwobr Satellite, Gwobr Gymdeithas yr Actorion Sgrin, a Gwobr Dorian.

Enillodd y Wobr Academi am Actor Gorau yn 2019.

Ffilmyddiaeth
bawd|Malek yn Comic-Con San Diego, 2012
Ffilmiau
 Blwyddyn Teitl Rôl Nodiadau 2006  Night at the Museum King Ahkmenrah  2009  Night at the Museum: Battle of the Smithsonian  2011  Larry Crowne  Steve Dibiasi   2012  Battleship  Lt. Hill  2012    Benjamin   2012    Clark  2013  Ain't Them Bodies Saints  Will  2013  Short Term 12  Nate  2013  Oldboy  Browning  2014  Need for Speed  Finn  2014  Night at the Museum: Secret of the Tomb  King Ahkmenrah   2014  Da Sweet Blood of Jesus  Seneschal Higginbottom  2017  Buster's Mal Heart  I'w chyhoeddi Ôl-gynhyrchu, prif rôl

Teledu
 Blwyddyn Teitl Rôl Nodiadau 2004  Gilmore Girls  Andy  Pennod: "In the Clamor and the Clangor" 2005  Over There  Hassan  2 bennod 2005  Medium  Timothy Kercher  Pennod: "Time Out of Mind" 2005–2007    Kenny  21 o benodau 2010  24  Marcos Al-Zacar  Seren wadd, 3 pennod yng nghyfres 8 2010    Merriell "Snafu" Shelton  6 phennod 2012 Alcatraz  Webb Porter Pennod: "Webb Porter" 2012    Tahno (llais)  3 pennod 2014 Believe  Dr. Adam Terry  Pennod: "Pilot" 2015–2019  Mr. Robot   Elliot Alderson  Prif rôl, 10 pennod

Actio llais
 Blwyddyn Teitl Rôl lais Nodiadau 2004  Halo 2 Lleisiau ychwanegol  Heb gredyd 2014  The Legend of Korra  Tahno  2015  Until Dawn  Joshua "Josh" Washington 

 Cyfeiriadau 

Categori:Genedigaethau 1981
Categori:Actorion ffilm o'r Unol Daleithiau
Categori:Actorion teledu o'r Unol Daleithiau
Categori:Pobl a aned yng Nghaliffornia
Categori:Pobl o'r Unol Daleithiau o dras Eifftaidd
Categori:Pobl o'r Unol Daleithiau o dras Roegaidd